Fiafia Lahi Mahaki Au ke he Pelē Sofopolo!
TOTOU HE Afrikaans Alapania Amharic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik Ewe Faka-Arapi Faka-Esetonia Faka-Falani Faka-Fiti Faka-Heleni Faka-Heperu Faka-Hiniti Faka-Hiri Motu Faka-Italia Faka-Korea Faka-Lifuania Faka-Maketonia Faka-Niue Faka-Noue Faka-Peritania Faka-Rarotoga Faka-Romania Faka-Samoa Faka-Sapanī Faka-Sepania Faka-Serepia (Roma) Faka-Sihamai Faka-Tahiti Faka-Toga Faka-Ualisi Faka-Ukaraine Faka-Vieteneme Finnish Fon Ga Georgian Guarani Gun Haitian Creole Hausa Hiligaynon Hungarian Ibanag Icelandic Igbo Iloko Initonesia Isoko Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiripati Kirundi Kisonge Kongo Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Luganda Lunda Luo Luvale Malagasy Malay Malayalam Mam Mambwe-Lungu Mauritian Creole Maya Mbunda Melita Mizo Myanmar Nahuatl (Northern Puebla) Ndebele Ndebele (Simipapue) Ndonga Nepali Ngangela Nias Nyaneka Nzema Oromo Ossetian Pagasina Papiamento (Aruba) Papiamento (Curaçao) Persian Pisilama Polish Portuguese (Brazil) Quechua (Ancash) Quechua (Ayacucho) Quechua (Cuzco) Quechua (Polivia) Quichua (Imbabura) Rusia Sango Sepedi Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Sranantongo Sulu Swahili Swahili (Kogoko) Swati Swedish Tagalog Tamil Tatar Tetun Dili Thai Tigrinya Tiv Tojolabal Tok Pisin Tshiluba Tsonga Turkish Twi Tzotzil Umbundu Urdu Urhobo Venda Waray-Waray Wayuunaiki Xhosa Yoruba Zande
Fiafia au ke fakalataha mo e tau fanau he fakapotopotoaga
HIKI HE TOHI TAPU E TAU MOMOUI
Ne talahau e Samuel Hamilton
TAU NE FANAU: 1928
MOTU NE FANAU AI: COSTA RICA
MOUI FAKAMUA: PUTOIA LAHI KE HE TAU SIPOTE TALAHAUA MO E PELĒ TUPE
MOUI HAAKU KUA MOLE
Ne tupu hake au he matakavi ko Puerto Limón, ko e maaga ne ha ha i ai e uaafo he faahi uta ha Costa Rica. Tokovalu e fanau he tau matua haaku ti ko au ke fituaki. Mate e matua taane he valu e tau haaku. Ti feaki tokotaha ni he matua fifine a mautolu.
Ko e taha vala tumau he moui haaku ko e pelē sofopolo. Ne fiafia au ki ai tali mai he vahā tote. He fuata mui, ne hū au he matakau tote ne pelē sofopolo. He pelē au mo e matakau tote he 20 tumā e tau, ne ole mai e tagata fifili ke pelē au he matakau lahi i Nicaragua. Ka kua leveki au he matua fifine haaku he magaaho ia ne nakai malolō lahi, ti ai fia nofo au i Nicaragua. Ne nakai talia e au e ole ia. Fai magaaho he mole ne uiina foki he taha tagata fifili au ke pelē ma e matakau sofopolo he motu ha Costa Rica, ne fifili mai he tau tagata pelē he tau matakau ikiiki. Mogoia ne talia e au e ole. Pelē au he matakau he motu he 1949 ke he 1952 ti pelē foki au i Cuba, Mexico, mo Nicaragua. Tū au he base ti mitaki e puhala pelē haaku mo e 17 foki e pelē ne nakai fai mena hepe ne taute e au. Fiafia lahi au ke logona e tau tagata kitekite ne hea tumau e higoa haaku!
Ka e momoko ai ne moui feuaki foki au. Pete na taha ni e kapitiga fifine haaku, ne fano fifine tumau au. Lahi foki e inu kava haaku. Taha aho ne kona au ti ofo he aho hake he mohega haaku, ka e nakai manatu e au ko e liu fēfē au ki kaina! Pelē foki au ke he tau pelē tupe he domino mo e lotto.
He moui pihia au, ne eke e matua fifine haaku mo taha he Tau Fakamoli a Iehova. Lali a ia ke fiafia au ke he tua haana, ka e nakai kautū a ia he magaaho fakamua ha kua manamanatu katoatoa au ke he sipote haaku. Ka haia au ne fakaako pelē he tau magaaho kai, ne nakai logona e au e hoge! Hagaaki ni au ke he pelē haaku. Fiafia lahi mahaki au ke he pelē sofopolo!
Ka e he 29 e tau haaku, ne matematekelea au he pakia lahi he lali ke hapo he polo he taha pelē. He malolō ai, ne fakaoti e pelē haaku he matakau lahi. Ka e matutaki au ke he tau fakatokaaga pelē sofopolo ke fakaako e tau tagata pelē foou he matakau tote ne tata ke he kaina haaku.
PUHALA NE HIKI HE TOHI TAPU E MOUI HAAKU
He 1957, ne talia e au e uiina ke fina atu ke he fonoaga he Tau Fakamoli a Iehova ne taute he malē pelē ne fa pelē sofopolo au. He nofo au he toloaga, ne mailoga lahi e au e kehekehe he mahani fakalilifu he Tau Fakamoli ka fakatatai ke he ulāfia ne kitia e au he tau tagata he tau pelē sofopolo. Ko e tau mena ne kitia e au he fonoaga ia ne omoomoi au ke kamata fakaako e Tohi Tapu mo e Tau Fakamoli ti fano he tau feleveiaaga he fakapotopotoaga ha lautolu.
Ne nava au he tau fakaakoaga loga he Tohi Tapu kua iloa e au. Ma e fakatai, talahau tuai e Iesu he tau aho fakamui to fakamatala he tau tutaki haana e tala mitaki he Kautu he Atua ke he lalolagi katoa. (Mataio 24:14) Iloa foki e au kua nakai taute he tau Kerisiano e fekafekauaga ha lautolu ke moua tupe. Pehē a Iesu: “Kua moua noa e mutolu, kia foaki noa atu e mutolu.”​—Mataio 10:8.
He fakaako au ke he Tohi Tapu, ne fakatatai e au e tau talahauaga i loto ke he tau mena ne kitia e au he Tau Fakamoli a Iehova. Nava au ke he fakamakamaka ha lautolu ke fakapuloa e tala mitaki he Kautu he Atua ke he lalolagi katoa. Kitia e au e aga foaki ia lautolu ne kua poaki e Iesu ke fakakite he tau Kerisiano. Ti ko e mogo ne totou e au e Mareko 10:21 mo e kitia e uiina ha Iesu, “Mui mai kia au,” ne manako au ke eke mo Fakamoli.
Ka e fai magaaho to muitua mooli au ki ai. Ma e fakatai, loga e tau ne pelē e au e numera “lucky” haaku he tau faahi tapu takitaha ke he lotto he motu. Ka e fakaako e au mai he Tohi Tapu na vihiatia he Atua e tau tagata ne tapuaki ke he ‘atua ha Kato’ mo e tau tagata ne mahani lotokai. (Isaia 65:11; Kolose 3:5) Ti fifili au ke fakaoti e pelē tupe. He Aho Tapu fakamua he mole e fakaoti e pelē lotto haaku, ne mua e numera “lucky” haaku! Vaiga he tau tagata au he nakai pelē he faahi tapu ia ti fakaohooho fakalahi e lautolu au ke liu pelē foki, ka e nakai pelē au. Nakai liu foki au pelē tupe.
Ne feleveia foki au mo e taha kamatamata ke he ‘aga foou’ he aho ia ne papatiso au he fonoaga he Tau Fakamoli a Iehova. (Efeso 4:24) He afiafi ia ne liu au ke he hotela ne nofo ai au, ko e kapitiga fifine fakamua haaku ne fakatali i fafo he gutuhala he poko haaku. “Ma Sammy,” he ui e ia ki a au. “Hau ke ō ke fiafia!” Ka e mafiti au ke tali, “Nakai!” Fakamanatu e au ki a ia kua muitua au mogonei ke he tau mahani he Tohi Tapu. (1 Korinito 6:18) “Fēfē?” he talahau e ia. Ti tokutoku fakateaga e ia e onoonoaga he Tohi Tapu ke he mahani feuaki mo e fakamakamaka ke matutaki e kapitiga ha maua. Ka e hū ni au ke he poko haaku ti loka e gutuhala. Mogonei, kua fiafia au ke talahau, tali mai he eke au mo Fakamoli he 1958 ne tapiki mauokafua au ke he tau hikihikiaga ne taute e au ke he puhala moui haaku.
PUHALA NE AOGA KI A AU
Logona hifo e au liga maeke au ke tohi e pepa hagaao ke he tau mena mitaki ne moua e au he muitua ke he takitakiaga he Tohi Tapu! Falu mena ia kua moua e au mogonei ko e loga e kapitiga mooli, fai fakavēaga e moui, mo e fiafia mooli.
Fiafia agaia au ke he pelē sofopolo ka kua hiki tuai e tau tuaga haaku. He pelē sofopolo kua moua e au e talahaua mo e tau tupe, ka e nakai tumau e tau mena nei. Ka ko e haaku a fakafetuiaga mo e Atua mo e tau matakainaga ne fakalataha au ki ai to tumau tukulagi. Pehē e Tohi Tapu: “Ha ne mole atu foki e lalolagi katoa mo e hana tau manako lahi; ka ko e tagata kua eke e finagalo he Atua to tumau a ia tukulagi.” (1 Ioane 2:17) Mogonei kua mua atu e fakaalofa haaku ki a Iehova ko e Atua mo e haana tau tagata!
Falu Mataulu Tala
Hiki he Tohi Tapu e Tau Momoui Mafola & Fiafia
Fakamaama e Iesu e kakano ne lata a tautolu ma e takitakiaga mo e ko e heigoa e ua he tau matapatu fakaakoaga he Tohi Tapu kua uho lahi.
Ma Haaku, Ai Fai Atua
Nakai Manako Au ke Mate!